lv lv lv lv be lv lv lv lv lv lv lv lv lv eo hbs_lat en et et et et et et et lv lv lv lv lv tr fi lv eo lv lv fi lv cs lv lv lv lv lt sl lv lv lv lv es lv lv lv lv lv lv hbs_lat lv lv lv lv lv lv lv lv lv lv lv lv lv lv lv lv hbs_lat nl lv lv lv lv lv lv lv lv lv lv lv lv lv eo lv lv lv lv lv lv lv lt lv lv lv lv lv lv lv lv lv lv lv lv lv en lv lv lv lv lv lv lv en nl lv lv lv eo lv lv lv lv lv lv fi lv nl lv lv lv lv lv lv mg sl es lv lv es ceb lv lv lv lv lv lv lv lv lv lv lv lv lv lv en sv lv lv lv lv lv lv lv lv lv lv lv lv lv lv lv lv lv lv lv lv lv lv lv
www.biznessgulbene.lv - ATGRIEŠANĀS grantu konkurss
Gulbenes novada uzņēmumu gada balva
Sakaru tehnikas tirdzniecība, telekomunikācijas
Bistro, kafejnīcas, ēdināšanas pakalpojumi
Atkritumu izvešana, konteineru noma
Atpūtas bāzes, viesu nami
Kultūras centri un nami
Mežkopības un mežizstrādes tehnika
Auto rezerves daļu tirdzniecība
Motocikli, mopēdi un motorolleri
Sporta celtnes un bāzes
Sporta preču tirdzniecība, noma
Zobārstniecība un mutes higiēna
Es strādāju Gulbenes novadā
Es nakšņoju Gulbenes novadā
Reģionālais biznesa inkubators (LIAA)
Valsts atbalsts finanšu instrumentu veidā (ALTUM)
Nekustamā īpašuma nodokļa atvieglojumi
Vidzemē izsludināts projektu konkurss remigrantiem uzņēmējdarbības uzsākšanai vai attīstīšanai: idejas īstenošanai varēs saņemt līdz pat 9000 eiro
Vidzemes plānošanas reģions no 2018. gada 24. augusta līdz 2018. gada 25.septembrim izsludina uzņēmējdarbības projektu konkursu, lai sniegtu finansiālu atbalstu remigrantiem uzņēmējdarbības uzsākšanai vai attīstīšanai Vidzemē.
Projektu konkursā aicināti piedalīties tie remigranti, kuri bijuši ilgstoši (vismaz 3 gadus) prom no Latvijas un vai nu plāno atgriezties uz dzīvi Latvijā, vai to jau izdarījuši un deklarējuši savu dzīvesvietu šeit, taču ne ilgāk kā pirms gada.
Lai remigranti varētu saņemt finansiālo atbalstu, topošajam vai esošajam uzņēmējam ir jāpierāda savas idejas dzīvotspēja, jāapraksta sava biznesa ideja un jānodrošina saimnieciskās darbības projekts ar piesaistītajām investīcijām (kas var būt gan finanšu resursi, gan arī ieguldījums pamatlīdzekļos, kā arī ārējais finansējums) vismaz 50% apmērā no pieprasītās granta summas, kuras maksimālais apmērs var būt 9000 EUR. Turklāt, iesniedzot pieteikumu, potenciālajam granta saņēmējam jāprognozē iedzīvotāju ienākuma nodokļa (IIN) un valsts sociālās apdrošināšanas obligāto iemaksu (VSAOI) maksājumu apmērs trīs gadu periodam (t.i. jāveic aprēķini no prognozētā darbinieku atalgojuma).
Viens remigrācijas atbalsta pasākuma dalībnieks konkursa ietvaros var saņemt atbalstu vienu reizi. Kopējais pieejamais projektu konkursa finansējums Vidzemes plānošanas reģionā ir 36 tūkstoši  eiro.
Vēršam uzmanību, ka Vidzemes plānošanas reģiona projektu konkursā startēt aicināti tie remigranti, kuri savu saimniecisko darbību plānojuši attīstīt tieši kādā no VPR novadiem (līdzīgus konkursus izsludinājuši arī pārējie plānošanas reģioni Latvijā).
Tāpat aicinām pievērst uzmanību nozarēm un darbībām, kuru attīstībai projekta ietvaros atbalsts nav paredzēts (Ministru Kabineta noteikumu nr. 496 “Remigrācijas atbalsta pasākuma īstenošanas, novērtēšanas un finansēšanas kārtība” 17.punkts).
Prezentācija (jautājumi un atbildes) par atgriešanās atbalstu, skatīt šeit>>
Kalkulatori IIN un VSAOI aprēķiniem, skatīt šeit>>
Projekta pieteikuma veidlapa (ar skaidrojumiem)>>
De minimis uzskaites veidlapas:
citi saimnieciskās darbības veidi
Ministru Kabineta noteikumi nr. 496  “Remigrācijas atbalsta pasākuma īstenošanas, novērtēšanas un finansēšanas kārtība”
Projektu pieteikumu iesniegšanas termiņš ir 2018. gada 25. septembris plkst.17:00.
Dokumentus projektu konkursam iespējams iesniegt gan klātienē – Vidzemes plānošanas reģiona birojā (Jāņa Poruka ielā 8 – 108, Cēsīs), gan arī nosūtot pa pastu, vai iesniedzot elektroniski (noformētu kā elektronisko dokumentu un parakstītu ar elektronisko parakstu).
Aicinām rūpīgi iepazīties ar projekta konkursa nolikumu.
Projektu ideju vērtēšanas kārtība
Vidzemes plānošanas reģionā projektu idejas vērtēs komisija 5 cilvēku sastāvā. Projektu pieteikumus vērtēs Vidzemes plānošanas reģiona administrācijas vadītāja Guna Kalniņa-Priede, Vidzemes Uzņēmējdarbības centra vadītājs Māris Ozols, Vidzemes plānošanas reģiona Attīstības un projektu nodaļas vadītāja Laila Gercāne,  finanšu institūcijas ALTUM Vidzemes reģiona vadītāja Olita Untāla un Valmieras Attīstības aģentūras valdes priekšsēdētāja Ilze Eglāja.
Par remigrācijas atbalsta pasākumu – grantu uzņēmējdarbības uzsākšanai vai īstenošanai
Aicinām jautājumus par projekta pieteikuma iesniegšanu sūtīt uz e-pasta adresi [email protected] .
Par remigrācijas atbalsta pasākumu – grantu uzņēmējdarbības uzsākšanai vai īstenošanai
Vides aizsardzības un reģionālās attīstības ministrijas (VARAM) izstrādātajā Remigrācijas atbalsta pilotprojektā viena no aktivitātēm ir valsts reģionālās attīstības atbalsta pasākums jeb grants uzņēmējdarbības uzsākšanai un īstenošanai. VARAM īstenotie pasākumi remigrācijas veicināšanai ir daļa no kopējās diasporas un remigrācijas politikas un atbalsta instrumentiem, tie ir papildinoši citu iestāžu un institūciju veiktajām un plānotajām aktivitātēm.
Par īpaša atbalsta nepieciešamību tieši remigrantiem uzņēmējdarbības uzsākšanai un īstenošanai, liecina LU profesora Mihaila Hazana veiktais pētījums par remigrantu vajadzībām, kura rezultāti rāda, ka trešdaļai respondentu atgriezties Latvijā palīdzētu atbalsta programmas uzņēmējdarbības un personiskā biznesa uzsākšanai.
Granti ir ierasts veids, kā valsts un pašvaldības atbalsta uzņēmējdarbību. Jau šobrīd Latvijas iedzīvotājiem daudzās pašvaldībās ir iespējas saņemt grantu uzņēmējdarbības uzsākšanai vai attīstībai. Tāpat līdzīga veida grantus var saņemt LIAA konkursā “Ideju kauss”, Valsts attīstības finanšu institūcijas Altum un Rīgas domes konkursā “Atspēriens”, Valsts attīstības un finanšu institūcijas Altum programmā “Atbalsts sociālajai uzņēmējdarbībai” u.c.
Papildus informācija: Ija Groza, Vidzemes plānošanas reģiona koordinatore remigrācijas jautājumos, mob.t. +371 29287585, [email protected]
Informāciju sagatavojusi: Anita Āboliņa, projekta sabiedrisko attiecību speciāliste Vidzemes plānošanas reģionā, mob.t. +371 29454752, [email protected]
* attēliem ir ilustratīvs raksturs
Skaties plašāk! Uzņēmējdarbības iespējas Gulbenes novadā